**DĖL ROKIŠKIO RAJONO SAVIVALDYBĖS TARYBOS 2018 M.BIRŽELIO 29 D. SPRENDIMO NR. TS-185 ,,DĖL EKSPERTO DELEGAVIMO Į PANEVĖŽIO REGIONINĘ KULTŪROS TARYBĄ“** **PAKEITIMO**

2018 m. lapkričio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, atsižvelgdama į Lietuvos kultūros tarybos 2018 m. lapkričio 27 d. raštą Nr. S-232(4.6) ,,Dėl Panevėžio apskrities regioninės kultūros tarybos narės Irenos Matelienės“, Rokiškio rajono savivaldybės taryba n u s p r e n d ž i a:

Pakeisti Rokiškio rajono savivaldybės tarybos 2018 m. birželio 29 d. sprendimą Nr. TS-185 ,,Dėl eksperto delegavimo į Panevėžio regioninę kultūros tarybą“ ir vietoje žodžių ,, Rokiškio kultūros centro direktorę“ įrašyti žodžius ,,Rokiškio rajono savivaldybės administracijos Kultūros, turizmo ir ryšių su užsienio šalimis skyriaus vyriausiąją specialistę“, o nuo gruodžio 1 d. vietoje žodžių ,,Rokiškio rajono savivaldybės administracijos Kultūros, turizmo ir ryšių su užsienio šalimis skyriaus vyriausią specialistę“ įrašyti žodžius ,,Rokiškio rajono savivaldybės administracijos Švietimo, kultūros ir sporto skyriaus vyriausiąją specialistę“.

Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Antanas Vagonis

Aurimas Laužadis

**SPRENDIMO PROJEKTO ,, DĖL ROKIŠKIO RAJONO SAVIVALDYBĖS TARYBOS 2018 M. BIRŽELIO 29 D. SPRENDIMO NR. TS-185 ,,DĖL EKSPERTO DELEGAVIMO Į PANEVĖŽIO REGIONINĘ KULTŪROS TARYBĄ“** **PAKEITIMO“ AIŠKINAMASIS RAŠTAS**

**Tarybos sprendimo projekto tikslas** – pakeisti Irenos Matelienės, eksperte deleguotos į Panevėžio regioninę kultūros tarybą, pareigų pavadinimą.

**Šiuo metu esantis teisinis reglamentavimas** Lietuvos Respublikos vietos savivaldos įstatymo 16 straipsnio 4 dalis, atsižvelgiama į Lietuvos kultūros tarybos 2018 m. lapkričio 27 d. raštą Nr. S-232(4.6) ,,Dėl Panevėžio apskrities regioninės kultūros tarybos narės Irenos Matelienės“.

**Sprendimo projekto esmė.** Rokiškio rajono savivaldybės tarybos 2018 m. birželio 29 d. sprendimu Nr. TS-185 ,,Dėl eksperto delegavimo į Panevėžio regioninę kultūros tarybą“ Irena Matelienė, Rokiškio kultūros centro direktorė, buvo deleguota eksperte į Panevėžio regioninę kultūros tarybą. Irena Matelienė laimėjo konkursą į Rokiškio rajono savivaldybės administracijos Kultūros, turizmo ir ryšių su užsienio šalimis skyriaus vyriausiojo specialisto pareigas, o nuo gruodžio 1 d., keičiantis administracijos struktūrai, kai Kultūros, turizmo ir ryšių su užsienio šalimis skyrius bus prijungtas prie Švietimo skyriaus ir sudaromas naujas skyrius Švietimo, kultūros ir sporto skyriaus, šias pareigas užimantis asmuo taps Rokiškio rajono savivaldybės administracijos švietimo, kultūros ir sporto skyriaus vyriausiuoju specialistu.

**Galimos pasekmės, priėmus siūlomą tarybos sprendimo projektą:**

**teigiamos** – bus patikslintas pareigų pavadinimas;

**neigiamos** – nėra.

**Kokia sprendimo nauda Rokiškio rajono gyventojams.** Rokiškio rajono savivaldybės administracijos atstovas Panevėžio regioninėje kultūros taryboje.

**Finansavimo šaltiniai ir lėšų poreikis.** Papildomos lėšos nereikalingos.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjas Aurimas Laužadis